text: жақия ғаббасұлы сейітқазиев (12 желтоқсан 1924, жаңақала ауданы, таубұрат мекені 1999, алматы қаласы) соғыс ардагері, генерал-майор. украина жеріндегі майданға қатысқан. кейін «совет әскері» майдандық газетінің редакциясында жұмыс істеген. 1946-1948 жылы батыс қазақстан облыстық комсомол комитетінде. 1948-1987 жылы батыс қазақстан, атырау, алматы, ақмола облыстық мемлекеттік қауіпсіздік органдарында, сондай-ақ республикалық мемлекеттік қауіпсіздік комитетінде қызмет атқарған. 1976-1987 жылы ақмола облыстық қауіпсіздік комитетінің бастығы. 1989 жылы ардагерлер кеңесінің төрағасы. бірнеше орденмен марапатталған.